96 
Mosbevoksninger (Sphagnum og Fontinalis) og afgiver særdeles 
gunstige Kaar for Chydorus sphæricus. 
Kommer man højere op, forsvinder Vegetationen i og ved Van¬ 
dene næsten helt; der kan findes en enkelt Star, men hyppigst 
er Bunden helt bar. Isen og Sneen smelter meget sent; endnu i 
August saa jeg Sneen ligge helt ud i en Sø paa Fjardarheidi; i 
denne Sø fandt jeg kun en ganske enkelt Bosmina obiusirostris. 
I Region III, og kun her, er den udpræget arktiske Lepidurus^ 
arcticus fundet. Den findes foruden paa Island i det nordlige Sibi¬ 
rien, i Nordskandinavien, i arktisk Nordamerika og paa Grønland. 
Den er saaledes holoarktisk, circumpolar. De fleste Steder, hvor 
jeg har iagttaget den, har været i Pytter eller mindre Søer med 
ringe eller ingen Plantevækst. Den svømmer gerne henover Bun¬ 
den nær ved Bredden, muligvis findes den ogsaa længere ude. 
Træder man ud i Vandet, bliver den det øjeblikkelig var og flygter 
ilsomt bort. Et enkelt Sted fandt jeg opskyllet paa Bredden løse 
Huder af den. Paa den Tid, da jeg fangede den, i Begyndelsen af 
August, var nogle Individer med Æg. 
De Steder, hvor jeg har truffet Lepidurus arcticus^ har altid 
været paa lavt Vand helt inde ved Bredden og hyppigt i ganske 
smaa Vandhuller. Ekman angiver derimod for Højsveriges Ved¬ 
kommende, at den findes paa dybere Vand og kun i Søer. 
Haberbosch, 1920, angiver for Grønlands Vedkommende en 
lignende Levevis for den, som jeg har fundet paa Island. Haber¬ 
bosch mener, at det er Temperaturforskellen mellem Højsveriges 
og Grønlands Vande, der er Skyld i den forskellige Levevis. Mel¬ 
lem Island og Højsverige findes der imidlertid ingen væsentlig 
Temperaturforskel, saa her maa Aarsagen til den forskellige Levevis 
sikkert være at søge i andre Forhold; men hvor, er det vanske¬ 
ligt at sige. 
To andre Krebsdyr, Daphnia pulex og Diaptomus glacialis, der 
ligeledes har deres Optimum indenfor denne Gruppe, træffes paa 
lignende Lokaliteter og i Reglen sammen med Lepidurus arcticus. 
Da Individerne af begge disse Arter er ret store og tillige iøjne¬ 
faldende ved deres Farve, — Daphnia pulex sort som Følge af en 
stærk mørk Pigmentering af den Del af Skallen, der danner Ephip- 
piet, Diaptomus glacialis rød — ses de let med det blotte Øje. 
Lægger man sig ned ved Bredden af et saadant Vand, ser man 
